BG
L 166/74
Официален вестник на Европейския съюз
22.6.2022 г.
Незабавно свалете цялото замърсено облекло.
Незабавно изплакнете замърсеното или просмукано облекло с вода.
Ø
Контакт с очите
Като държите окото отворено, незабавно измийте обилно с вода в продължение на поне 10 минути.
Защитете незасегнатото око.
Продължете промиването с разтвор за изплакване на очите.
Повикайте линейка (каустично изгаряне на очите) Незабавно по-нататъшно лечение в офталмологична клиника/офталмолог.
Продължете да изплаквате окото до пристигане в офталмологичната клиника.
Ø
Поглъщане
Не предизвиквайте повръщане.
Опасност от проникване в белите дробове (опасност за дишането) при поглъщане или повръщане поради отделяне на газове и образуване на пяна.
Само когато пациентът е в пълно съзнание: изплакнете устата с вода; накарайте пациента да пие много вода на малки глътки; поддържайте пациента на топло и в покой.
Уведомете незабавно линейката (ключова дума: киселинно изгаряне).
Ø
Бележки за лекаря
Терапия както при химическо изгаряне.
След вдишване: Образуването на токсичен белодробен оток е възможно, ако продуктът продължава да се вдишва въпреки острия дразнещ ефект (напр. ако не е възможно да се напусне опасната зона).
Профилактика на токсичния белодробен оток с инхалационни стероиди (дозиран спрей, напр.
ауксилозон).
Ако веществото е погълнато: Опасност при вдишване.
Риск от газови емболии.
В случай на прекомерно натоварване на стомаха поради отделянето на газове, поставете сифонна тръба.
Ранна ендоскопия с цел оценка на лезии на лигавицата в хранопровода и стомаха, които могат да се появят.
Ако е необходимо, изсмучете остатъците от веществото.
Не прилагайте активен въглен, тъй като съществува риск от отделяне на големи количества газ от водороден пероксид.
Спешни мерки за опазване на околната среда Спазвайте разпоредбите за предотвратяване на замърсяване на водите (събиране, ограждане, покриване).
Не позволявайте да попадне във водни канали, повърхностни води или в почвата.
Ø
Методи за почистване
Почистете старателно замърсената повърхност; препоръчителното почистващо средство е вода.
В случай на малки разливи, разредете продукта с много вода и изплакнете или абсорбирайте продукта с абсорбиращ течностите материал, напр. химична адсорбция, диатомитна пръст, универсален абсорбиращ материал.
Не използвайте текстил, дървени стърготини, горими вещества.
След абсорбиране, съберете механично и поставете в подходящи контейнери.
Изхвърлете абсорбирания материал в съответствие с разпоредбите.